Anne Veski

Anne Veski (sünninimi Anne Vaarmann; sündinud 27. veebruaril 1956 Raplas) on eesti poplaulja. Anne Veski on õppinud Tallinna Polütehnilises Instituudis (TPI) tööstuse planeerimist ja lõpetanud ülikooli 1978. aastal ökonomistina. Õppinud Rapla Lastemuusikakoolis klaverit, sai temast 16-aastaselt Rapla keskkooli ja kultuurimaja ansambli Omega vokaalsolist. TPI päevil oli ta ansamblite Union ja Mobile vokaalsolist. Üliõpilasena oli ta TPI Eva klubi president ja ülevabariigilise taidluskonkursi laureaat. (Neid saavutusi tunnustas ülikool talle omaette ühiselamutoa andmisega.) Üliõpilasena osales ta ka ETV noorte lauljate võistlussaates "Kaks takti ette" (1977–1978), kus saavutas teise koha ja pälvis televaatajate lemmiku auhinna. Noore laulja hitiks kujunes telesaate esimeses voorus esitatud laul "Kassipoeg Charlie". Ülikooli ajal abiellus Anne Vaarmann Jaak Veskiga ja 1978. aastal sündis tütar Kerli. Samal aastal asus Anne Veski solistina tööle Eesti NSV Riiklikku Filharmooniasse. Suurema tuntuse saavutas Anne Veski ansambli Vitamiin solistina (alates 1979). Toonaste hittide hulka kuulusid laulud "Julius Caesar", "Jätke võtmed väljapoole", "Roosiaia kuninganna", "Viimne pilet", "Veel" jne, kusjuures paljude laulude sõnade autor oli ta abikaasa Jaak Veski. Koos ansambliga Vitamiin said teoks Anne Veski esimesed kontserdireisid Nõukogude Liidus ja ka välisriikides. 1984. aastal tuli ta Sopoti lauluvõistluse laureaadiks poolakeelse laulu kategoorias. Ta on olnud aastakümneid väga populaarne eriti Nõukogude Liidu ja Venemaa estraadilavadel. Tema kuulsaimad hitid on Eestis "Roosiaia kuninganna" ja Venemaal "Eilne päev" ("Позади крутой поворот"). 2007. aastal osales ta Vene telekanali NTV saates "Sina, superstaar!". "Anne Veski" "Veereb, aeg nii veereb" (2018) "Kallis, kuula" (2013) "Ingleid ei..." (2009) "АННЕ ВЕСКИ. Я НЕ ТАКАЯ" © 2007, "Монолит" "АННЕ ВЕСКИ. РАДОВАТЬСЯ ЖИЗНИ" "ИМЕНА НА ВСЕ ВРЕМЕНА" © 2007, "Монолит" DVD "ANNE VESKI. ROOSIAIA KUNINGANNA" © 2006, ETV (Эстонское телевидение) DVD "АННЕ ВЕСКИ. НИ О ЧЕМ НЕ ЖАЛЕЙТЕ" © 2006, "Квадро-диск" "ANNE VESKI. 60 parimat laulu - EESTI KULLAFOND - 3 platinum CD" © 2006, Hitivabrik "Ни о чем не жалейте" © 2004, Фирма грамзаписи "Никитин" Анне Вески, Имена на все времена, © 2003, Мистерия звука "Lootus", © 2003 "AN&BEN" Не грусти, человек, © 2002, J.R.C. Не грусти, человек, © 2002, Records 2000, Estonian Artist Agency Анне Вески, Звезды советской эстрады, © 2001, "Первое музыкальное издательство" Grand Collection, © 2001 КВАДРО ДИСК Armukarneval, Records 2000 Star Collection, © 2000 J.S.P. Records / группа ДЖЕМ "Туннель под Ла-Маншем", © 1996, "Союз" Калейдоскоп, © 1994 Anima Vox Co. "Анне Вески", © 1994, Германия "Я вас благодарю", Анне Вески и ансамбль "Немо", © Мелодия, 1988 "Поет Анне Вески", © Мелодия, 1986 "Поет Анне Вески", © 1985, Таллиннский Завод музыкальных кассет "Я обещаю вам сады", © Мелодия, 1985 "Я обещаю вам сады", © Мелодия, 1985 "Позади крутой поворот", © Мелодия, 1984 "Поет Анне Вески", © Мелодия, 1984 "Анне Вески и Мюзик-Сейф", © Мелодия, 1983 "Anne Veski", © Мелодия, 1983 "Leia mind tuhandete seast. Anne Veski" (ETV, 1985) "Anne Veski tuledemeres" (ETV, 1994; kontsert Tallinna Linnahallis, konferansjee Urmas Ott, saatejuht Reet Oja) "Carte blanche. Anne Veski" (ETV, 1995; saatejuht Urmas Ott) "Tähelaev. Anne Veski" (ETV, 2006; saatejuht Margus Saar) "Täna õhtul... Anne Veski" (ETV, 2009; saatejuht Vahur Kersna) "Hea tuju maaletooja. Anne Veski" (ETV, 2018; saatejuht Karmel Killandi) "Anne Veski. 40 aastat laval" (ETV, 2018; soolokontsert Saku Suurhallis) 1984 – Eesti NSV teeneline kunstnik 2006 – Valgetähe V klassi teenetemärk 2007 – Lomonossovi orden (Riiklik Ühiskondlike Autasude Fond; Venemaa) 2011 – Sõpruse orden, Venemaa 2014 – Eesti Muusikaauhind – panus eesti muusikasse 2015 – Tallinna teenetemärk 2021 – Balti Täht Peterburi rahvusvahelisel teatrifestivalil "Baltiiski Dom" 2021 – Barclay de Tolly Sõprade Klubi Eestimaa au ja uhkuse orden 2022 – raadio Elmar 25 aasta parim naisartist Alates 2018. aastast kannab üks Tallinna tramme Anne Veski nime. Tema vend on muusik Mati Vaarmann (sündinud 1952), kes on olnud Marju Läniku abikaasa. Aastatel 1977–1981 oli ta abielus Jaak Veskiga. Nende tütar on Kerli Veski. Tema teine abikaasa Benno Beltšikov oli ühtlasi ka tema mänedžer. Poole aasta jooksul kandis Anne Veski perekonnanime Beltšikov. Laulja elulugu Anne Veski kodulehel. Vaadatud 26.06.2024. Mari Öö-Sarv. "Olavi Pihlamägi: ülikoolis peab ka kultuur olema kõrgtasemel!". Mente et Manu, nr. 3, september 2018. Urmas Vahe. Duett, kes napsas saates "Kaks takti ette" võidu Anne Veski ees Õhtuleht.ee, 22.03.2016. Pesnja goda veebileht (ru) (pl) Eesti Muusikaauhinnad (koduleht). Vaadatud 20.04.2020. Galerii: Anne Veski sai endanimelise trammi ERR Menu, 02.11.2018. "Anne Veski: olen ka Anne Beltšikov olnud". SL Õhtuleht, 30.08.2008. Anne Veski koduleht Anne Veski andmebaasis MusicBrainz (inglise keeles) Anne Veski sai sibist lahti Verni Leivak. Anne Veski lõi oma värske plaadi laulude saatel tantsu. Elu24, 4. veebruar 2009 Anne Veskit võetakse Venemaal vastu avasüli. ERR, 9. märts 2009 Jaanus Kulli. Anne: "Ainult nii suures riigis nagu Venemaa võib laulja kogeda kätel kandmist." Õhtuleht, 24. oktoober 2009